Jørn Dohrmann (DF), 2004-10-27:
Det, vi skal tage stilling til her i dag, er jo ikke en af de nemmeste sager, og for Dansk Folkepartis vedkommende har vi jo kæmpet en stor og en brav kamp for, at der var flere partier, der kunne se fornuften i, at man flyttede motorvejen helt ud af skoven.
Vi er godt klar over, at vi har fået motorvejen flyttet utrolig meget i forhold til det oprindelige forslag, men stadig væk tager man lidt af skoven, og det er vi selvfølgelig i Dansk Folkeparti ikke særlig glade for.
Vi havde gerne set, at man ligesom lagde op til, at motorvejen kunne ligge oven på Jyllingevej, så man dermed helt undgik, at man skulle lave det her indgreb i skoven.
Hvorfor så gå med til det her forslag?
er der sikkert nogle, der vil spørge om senere.
For det første vil jeg gerne fastslå, at det netop under stort pres fra Dansk Folkepartis side er lykkedes at få rykket vejen, som tidligere sagt, næsten helt ud af skoven.
For det tredje var det jo netop en del af et tidligere forlig, som regeringen ønskede at man skulle leve op til, at man kunne få den her motorvej.
At Socialdemokratiet så i dag vil påstå noget andet, at man ikke har været med til de forhandlinger, og at det ikke var en del af et forlig, må stå for Socialdemokratiets egen regning.
Det har vi selvfølgelig også prøvet at få overbevist andre partier og andre ordførere om, men da det er forligsstof, kræver det jo, at forligspartierne kan blive enige.
Men vi er selvfølgelig parate til at se på de muligheder, der er, og se på dem i forbindelse med udvalgsarbejdet.
Jeg vil godt sige, at jeg tror, alle kan blive enige om, at der skal ske en udbygning af vejnettet her på Sjælland, for at det kan tage den store trafikbelastning, som vi ser er stigende hvert eneste år.
Vi mener dog også samtidig, at det skal gøres så skånsomt over for naturen som overhovedet muligt.
Her må man også prøve at gøre det så sikkert som overhovedet muligt.
Og vi kan jo nu konstatere, at selv Socialdemokratiet er det lykkedes at kunne rykke rundt med.
Så det er glædeligt nyt, og vi ser frem til de forhandlinger, vi skal have i Trafikudvalget.
Det er jo netop derfor, det er vigtigt, at vi får belyst alle de muligheder, der ligesom kommer frem i løbet af debatten, inden det her lovforslag sættes til behandling.
Under udvalgsbehandlingen skal vi have belyst alle de her ting, de muligheder, der opstår her.
Derfor er vi jo nødt til at se på de problemer, som man kan sige Trafikministeriet påpeger der kan være ved at lægge den direkte oven på Jyllingevej.
Vi har hele tiden kæmpet for, og det håber jeg står krystalklart for alle, at den skal ligge oven på Jyllingevej.
Derfor vil vi selvfølgelig kæmpe videre og har tiltro til, at den kan ligge der.
Det, jeg har læst mig frem til at det kommer til at berøre, er ca. 26 ha.
Man kan selvfølgelig sige, at det er mange kvadratmeter, hvis det er, at man vil udstykke dem til parcelhusgrunde, men der er der jo ikke nogen, der går og regner med, at det skal udstykkes.
Når vi taler om procenter, så mener jeg også, at man skal se på: Hvor er det?
Hvor meget skov rejser vi i Danmark?
Der kan jeg jo sige, at vi rejser nogle tusinde hektarer skov, når vi ser på den plan, regeringen har fremlagt her.
Men det er jo et helt andet emne, hvis vi ligesom skal se på skovplanen for Danmark.
Men jeg synes, det er vigtigt at sige, at det, vi skal diskutere, er, hvor vejen skal ligge.
Jeg er sikker på, at vi godt kunne komme frem til, at man kunne rejse nogle nye træer et andet sted, hvis det var det, der var problemet.